Turk xalq amaliy san`atining takrorlanmas 5 yo`nalishi haqida bilasizmi?

Turk madaniyatida xalq amaliy san`ati keng o`rin olgan. Gilamdo`zlik, ebru, me`morchilik, xattotlik, miniatyura kabilar xalq amaliy san`atining eng sara namunalari hisoblanadi.
Gilamdo`zlik: Tugunli va oddiy to`qima gilamlar.
Turk gilamlaridan ming yillar davomida ko`chmanchilarning o`tovlaridan tortib ulug`vor saroylargacha polga to`shash uchun foydalanilgan. Bugunning eng hashamdor xonalarida ham biz turk gilamlarining  go`zal nusxalarini uchratishimiz mumkin. 
Ebru: "Ebru" rasm san`ati
Ebru - idishdagi moyli suv yuzasiga bo`yoqlar qo`shib, mo`yqalam yordamida turli shakllar yasash, so`ngra hosil bo`lgan bu shakllarni qog`ozda o`tkazish orqali rang-barang naqsh yoki gulsifat bezaklarni aks ettirish san`ati hisoblanadi.
Turk memorchiligi: chinni san`ati
Chinni yasash xalq amaliy san`ati 2016 yilda YuNESKOning nomoddiy merosi ro`yxatiga kiritilgan. Turkiyada chinnilar odatda binolarning yuzasida va uylarda topilgan, turli o`simlik, hayvon va geometrik naqshlaridan iborat bo`lgan, asosan, qo`lda ishlangan sirlangan chinni va keramikalardir.
Xattotlik
Turk xattotligi san`atning yorqin namunasidir. Islom olamining zamonaviy rassomlari o`z asarlarida koligrafik yozuvlar yoki mavhumlashtirishda xattotlik merosidan foydalanadilar.
Miniatyura san`ati
Miniatyura - (lotincha minium  - qo`lda yozilgan kitoblarni loyihalashda ishlatiladigan qizil bo`yoqlar) tasviriy san`atda, kichik shakllardagi tasviriy, haykaltaroshlik va grafika ishlarida, shuningdek ularni yaratish san`atidir. Miniatyura ishlarida asosan qog`oz, fil suyagi va shunga o`xshash materiallardan foydalaniladi.